รัฐบาลไทย-ข่าวทำเนียบรัฐบาล-พ่อเมืองคอน ลงพื้นที่เยี่ยมชมแปลงโคก หนอง นา สวนเกษตรผสมผสาน "ช โชคชัย คำแหง" มุ่งมั่นต่อยอดพื้นที่ต้นแบบการศึกษาเรียนรู้ "อารยเกษตร" น้อมนำหลักปรัชญาของเศรษฐกิจพอเพียง
วันพุธที่ 17 มกราคม 2567
17/01/2567
พ่อเมืองคอน ลงพื้นที่เยี่ยมชมแปลงโคก หนอง นา สวนเกษตรผสมผสาน "ช โชคชัย คําแหง" มุ่งมั่นต่อยอดพื้นที่ต้นแบบการศึกษาเรียนรู้ "อารยเกษตร" น้อมนําหลักปรัชญาของเศรษฐกิจพอเพียง
พ่อเมืองคอน ลงพื้นที่เยี่ยมชมแปลงโคก หนอง นา สวนเกษตรผสมผสาน "ช โชคชัย คําแหง" มุ่งมั่นต่อยอดพื้นที่ต้นแบบการศึกษาเรียนรู้ "อารยเกษตร" น้อมนําหลักปรัชญาของเศรษฐกิจพอเพียง สู่การสร้างความมั่นคงทางอาหาร การพึ่งพาตนเอง ขยายผลสู่ทุกพื้นที่ของจังหวัดนครศรีฯ
พ่อเมืองคอน ลงพื้นที่เยี่ยมชมแปลงโคก หนอง นา สวนเกษตรผสมผสาน "ช โชคชัย คําแหง" มุ่งมั่นต่อยอดพื้นที่ต้นแบบการศึกษาเรียนรู้ "อารยเกษตร" น้อมนําหลักปรัชญาของเศรษฐกิจพอเพียง สู่การสร้างความมั่นคงทางอาหาร การพึ่งพาตนเอง ขยายผลสู่ทุกพื้นที่ของจังหวัดนครศรีฯ อย่างยั่งยืน
วันนี้ (17 ม.ค. 67) นายขจรเกียรติ รักพานิชมณี ผู้ว่าราชการจังหวัดนครศรีธรรมราช เปิดเผยว่า ตนพร้อมด้วย นายสมพงษ์ มากมณี รองผู้ว่าราชการจังหวัดนครศรีธรรมราช และนายจตุพล ศรีดํา พัฒนาการจังหวัดนครศรีธรรมราช ได้เข้าเยี่ยมชมสวนเกษตรผสมผสาน ช โชคชัย คําแหง ซึ่งเป็นพื้นที่การพัฒนาตามหลักปรัชญาของเศรษฐกิจพอเพียงตามโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา ของนาย ช โชคชัย คําแหง ผู้เคยดํารงตําแหน่งรองผู้ว่าราชการจังหวัดนครศรีธรรมราช ณ หมู่ที่ 6 ตําบลควนกรด อําเภอทุ่งสง จังหวัดนครศรีธรรมราช โดยมี นายถิรนาถ เอสะนาชาตัง นายอําเภอทุ่งสง พัฒนาการอําเภอ กํานัน ผู้ใหญ่บ้าน ผู้นําท้องถิ่น คณะกรรมการหมู่บ้าน และภาคีเครือข่าย ร่วมให้การต้อนรับ
นายขจรเกียรติ รักพานิชมณี ผู้ว่าราชการจังหวัดนครศรีธรรมราช กล่าวว่า กระทรวงมหาดไทยได้น้อมนําแนวพระราชปณิธานของพระบาทสมเด็จพระเจ้าอยู่หัว ด้วยการสืบสาน รักษา และต่อยอด แนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในเรื่องหลักปรัชญาของเศรษฐกิจพอเพียง และทฤษฎีใหม่ ด้วยการประยุกต์สู่โคก หนอง นา หรือที่พระบาทสมเด็จพระเจ้าอยู่หัว พระราชทานแนวคิดนี้ว่า "อารยเกษตร" เพื่อพัฒนาคุณภาพชีวิตที่ดีของพี่น้องประชาชน สร้างการพึ่งพาตนเอง ต่อยอดไปสู่การสร้างงาน สร้างรายได้ สร้างอาชีพ ทําให้พี่น้องประชาชนมีความสุข มีความมั่นคง แบบวิถีชีวิตเศรษฐกิจพอเพียงและเป็นสังคมที่มีความสุขอย่างยั่งยืน
“สวนเกษตรผสมผสาน ของท่าน ช โชคชัย คําแหง ผู้เคยดํารงตําแหน่งรองผู้ว่าราชการจังหวัดนครศรีธรรมราช ถือเป็นต้นแบบของการขับเคลื่อนโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา ด้วยความมุ่งมั่นในการปรับปรุงพื้นที่ของตนเอง เพื่อให้พี่น้องประชาชนได้เห็นเป็นแบบอย่างและนําไปใช้ในการพัฒนาพื้นที่ ซึ่งท่านใช้เวลาว่างช่วงเกษียณอายุราชการในการสร้างสวนเกษตรผสมผสานนี้ เริ่มด้วยจอบเสียบอันเล็ก ทําอย่างสม่ําเสมอในทุกวัน พัฒนาพื้นที่แห่งนี้จนกลายเป็นพื้นที่แห่งความสุข นับเป็นปณิธานอันมุ่งมั่นในการ “บําบัดทุกข์ บํารุงสุข” และเป็น “ผู้นําต้องทําก่อน” เพื่อเป็นแบบอย่างของผู้นําในการทําให้พื้นที่ของชุมชนเป็นพื้นที่แห่งความยั่งยืนอย่างเป็นรูปธรรม” นายขจรเกียรติฯ กล่าว
นายขจรเกียรติ รักพานิชมณี ผู้ว่าราชการจังหวัดนครศรีธรรมราช กล่าวเพิ่มเติมว่า การลงพื้นที่ในครั้งนี้ ตนได้พบปะพูดคุยกับผู้นํา รวมถึงคณะกรรมการหมู่บ้าน (กม.) ได้รับฟังแนวคิดต่อยอดการสร้างความมั่นคงทางอาหาร น้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ตามโครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” เพื่อทําให้คนในชุมชนได้มีอาหารไว้รับประทานเอง และปลอดสารพิษ ปลอดภัยกับสุขภาพ ส่งเสริมการดํารงชีวิตแบบพึ่งพาตนเองตามหลักปรัชญาของเศรษฐกิจพอเพียง รวมถึงการรวมกลุ่มบ้าน การบริหารจัดการขยะ การจัดทําถังขยะเปียกลดโลกร้อน การแยกขยะตามหลัก 3Rs (3ช) คือ ใช้น้อย (Reduce) ใช้ซ้ํา (Reuse) และนํากลับมาใช้ใหม่ (Recycle) ร่วมกันอนุรักษ์สิ่งแวดล้อม เพื่อให้เกิดความยั่งยืนต่อชุมชนและพื้นที่ของเรา”
“ขอขอบคุณท่าน ช โชคชัย คําแหง ที่เป็นแบบอย่างของผู้นําต้องทําก่อน เริ่มต้น “Change for Good” ในการสร้างสรรค์สิ่งดี ๆ และสร้างกลไกที่มีความยั่งยืน ซึ่งจังหวัดนครศรีธรรมราชจะใช้พื้นที่แห่งนี้เป็นต้นแบบขยายผลไปสู่พื้นที่อื่น ๆ พัฒนาไปสู่การเป็นศูนย์การเรียนรู้ ส่งเสริมให้เกิดกระบวนการเรียนรู้ การมีส่วนร่วม การพึ่งพาตนเอง เพื่อให้เด็กและเยาวชน รวมถึงพี่น้องประชาชนทั่วไปได้เห็นแบบอย่างการบริหารจัดการพื้นที่ของตนเองอย่างเป็นรูปธรรม เพื่อช่วยกันขับเคลื่อนขยายผล ทําให้เกิดพื้นที่แห่งการพัฒนาคุณภาพชีวิตในทุกพื้นที่ ทุกชุมชนอย่างยั่งยืน” นายขจรเกียรติฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood